Na temelju članka 30. Statuta općine Privlaka (Službeni glasnik Zadarske županije br. 14/09, izmjene i dopune Službeni glasnik Zadarske županije br. 14/11 i 10/13), općinsko vijeće općine Privlaka na svojoj 3. sjednici održanoj dana 25. srpnja 2017.g. donosi

ODLUKU

O izmjenama i dopunama Programa ukupnog razvoja Općine Privlaka

Članak 1.

Općinsko vijeće Općine Privlaka daje suglasnost za izmjene i dopune temeljnog strateškog dokumenta Programa ukupnog razvoja Općine Privlaka.

Članak 2.

Programom ukupnog razvoja Općine Privlaka analizirat će se postojeći te utvrditi novi razvojni ciljevi usmjereni prema društveno-gospodarskom razvoju Općine Privlaka te identificirati ključni razvojni projekti Općine.

Članak 3.

Ovlašćuje se Načelnik Općine Privlaka za osnivanje i imenovanje članova savjetodavnih i/ili radnih tijela zaduženih za pripremu i za izradu dokumenata u skladu s ovom Odlukom.

Članak 4.

Za provedbu ove Odluke zadužuje se Pročelnik Jedinstvenog upravnog odjela.

Članak 5.

Sredstva za izradu Strategije osigurat će se u Proračunu Općine Privlaka za 2017.godinu.

Članak 6.

Ova Odluka stupa na snagu 8 dana od objave u službenom glasniku Zadarske županije.

KLASA: 334-05/14-01/02

URBROJ: 2198/28-02-17-11

Privlaka, 25. Srpnja 2017.g.

Općinsko vijeće predsjednik

 Nikica Begonja